Foto: AirClad AirClad kompaniyasi O‘zbekistonga mobil mini-mehmonxonalar ishlab chiqarish loyihasini taklif qilmoqda, deya xabar berilgan «O‘zbekiston 24» telekanalining «Tahlilnoma» ko‘rsatuvida. Spot’ning yozishicha, loyiha an’anaviy inshootlardan foydalanish imkoniyati bo‘lmagan holda, mamlakatning chekka hududlarida sayyohlarni joylashtirishga bo‘lgan yuqori talabni qondirish uchun me’moriy yechim sifatida ishlab chiqilgan. Foto: AirClad Xabar qilinishicha, kompaniya tomonidan ishlab chiqarilgan barcha mahsulotlar va tizimlar boshqa maqsadlarda qayta ishlatilishi ham mumkin. «Air Clad loyiha tasdiqlanadigan bo‘lsa, binolarni qurish, yig‘ish va foydalanish bo‘yicha barcha kerakli muhandislik-texnik hujjatlarni taqdim etishga tayyor», - deyiladi xabarda.